SK Úradný vestník Európskej únie C 338/3

Tieto informácie sú určené týmto osobám a subjektom – osoby: ABDOLLAHI Hamed (alias Mustafa Abdullahi), AL-NASSER Abdelkarim Hussein Mohamed, AL YACOUB Ibrahim Salih Mohammed, ARBABSIAR Manssor (alias Mansour Arbabsiar), IZZ-AL-DIN Hasan (alias GARBAYA, Ahmed, alias SA-ID, alias SALWWAN, Samir), MOHAMMED Khalid Shaikh (alias ALI, Salem, alias BIN KHALID, Fahd Bin Adballah, alias HENIN, Ashraf Refaat Nabith, alias WADOOD, Khalid Adbul), SHAHLAI Abdul Reza (alias Abdol Reza Shala'i, alias Abd-al Reza Shalai, alias Abdorreza Shahlai, alias Abdolreza Shahla'i, alias Abdul-Reza Shahlaee, alias Hajj Yusef, alias Haji Yusif, alias Hajji Yasir, alias Hajji Yusif, alias Yusuf Abu-al-Karkh), SHAKURI Ali Gholam, SOLEIMANI Qasem (alias Ghasem Soleymani, alias Qasmi Sulayman, alias Qasem Soleymani, alias Qasem Solaimani, alias Qasem Salimani, alias Qasem Solemani, alias Qasem Sulaimani, alias Qasem Sulemani); subjekty: Vojenské krídlo Hizballáhu („Hizballah Military Wing“) (alias „Hezbollah Military Wing“, alias „Hizbullah Military Wing“, alias „Hizbollah Military Wing“, alias „Hezballah Military Wing“, alias „Hisbollah Military Wing“, alias „Hizbu'llah Military Wing“ alias „Hizb Allah Military Wing“, vrátane Rady džihádu („Jihad Council“) (a všetkých jednotiek, ktoré sa k nemu hlásia, vrátane Organizácie pre vonkajšiu bezpečnosť („External Security Organisation“)), Medzinárodná federácia sikhskej mládeže („International Sikh Youth Federation“) (ISYF), Národná oslobodzovacia armáda („Ejército De Liberación Nacional“), Ľudový front za oslobodenie Palestíny („Popular Front for the Liberation of Palestine“ – PFLP), Ľudový front za oslobodenie Palestíny – hlavné veliteľstvo (PFLP – GC), (alias „PFLP – General Command“), Revolučné ozbrojené sily Kolumbie („Fuerzas armadas revolucionarias de Colombia“ – FARC), Svetlý chodník („Sendero Luminoso“ – SL), ktoré sú uvedené na zozname ustanovenom v článku 2 ods. 3 nariadenia Rady (ES) č. 2580/2001 o určitých obmedzujúcich opatreniach zameraných proti určitým osobám a subjektom s cieľom boja proti terorizmu

(pozri prílohu k vykonávaciemu nariadeniu Rady (EÚ) 2015/1325)

(2015/C 338/03)

Nasledujúce informácie sú určené osobám, skupinám a subjektom uvedeným na zozname vo vykonávacom nariadení Rady (EÚ) 2015/1325 z 31. júla 2015 (1).

Nariadením Rady (ES) 2580/2001 z 27. decembra 2001 (2) sa ustanovuje zmrazenie všetkých finančných prostriedkov, ostatných finančných aktív a hospodárskych zdrojov, ktoré patria dotknutým osobám, skupinám a subjektom, a zákaz priameho či nepriameho sprístupňovania akýchkoľvek finančných prostriedkov, ostatných finančných aktív a hospodárskych zdrojov týmto osobám, skupinám a subjektom.

Rada získala nové informácie v súvislosti so zaradením týchto osôb, skupín a subjektov na uvedený zoznam. Rada po zvážení týchto informácií príslušným spôsobom zmenila odôvodnenia.

Dotknuté osoby, skupiny a subjekty môžu podať žiadosť s cieľom získať aktualizované odôvodnenia Rady k ich ponechaniu na uvedenom zozname, a to na túto adresu:

Council of the European Union (Attn: CP 931 designations) Rue de la Loi/Wetstraat 175 1048 Bruxelles/Brussel BELGIQUE/BELGIË Email: sanctions@consilium.europa.eu.

Uvedená žiadosť by sa mala zaslať do 19. októbra 2015.

Dotknuté osoby, skupiny a subjekty môžu kedykoľvek predložiť Rade na uvedenú adresu žiadosť – so všetkými sprievodnými dokladmi – o opätovné zváženie rozhodnutia zaradiť ich na uvedený zoznam alebo ich na tomto zozname ponechať. Takéto žiadosti sa po doručení posúdia. V tejto súvislosti sa dotknuté osoby, skupiny a subjekty upozorňujú na pravidelnú revíziu tohto zoznamu, ktorú Rada vykonáva podľa článku 1 ods. 6 spoločnej pozície 2001/931/SZBP (3). V záujme toho, aby sa Rada mohla žiadosťami zaoberať pri najbližšej revízii, mali by sa predložiť do 27. októbra 2015.

Dotknuté osoby, skupiny a subjekty sa upozorňujú na možnosť podať príslušným orgánom príslušných členských štátov uvedených v prílohe k predmetnému nariadeniu žiadosť s cieľom získať povolenie použiť zmrazené finančné prostriedky na základné potreby alebo konkrétne platby v súlade s článkom 5 ods. 2 uvedeného nariadenia.

(1) Ú. v. EÚ L 206, 1.8.2015, s. 12.

(2) Ú. v. ES L 344, 28.12.2001, s. 70.

(3) Ú. v. ES L 344, 28.12.2001, s. 93.